Koordinate: 41° 25′ 12" SGŠ, 22° 30′ 36" IGD

**Berovo** (makedonski: *Берово*) je gradić u istočnoj Makedoniji u podnožju Maleševske planine od 7002 stanovnika. Sjedište je istoimene Opštine Berovo koja ima 13 491 stanovnika.

Berovsko jezero

Geografske karakteristike
-------------------------

Gradić Berovo udaljen je 160 km od Skopja, 47 km od Strumice i 52 km od Kočana.
Pored grada nalazi se izvor rijeke Bregalnice, koji se tu zove **Ramna reka**, Berovo leži na nadmorskoj visini od 830-900 m, i po svemu je planinsko naselje. Historijski je centar Maleševskog kraja, stočarskog kraja poznatog po svom siru i drvodjeljama. Na udaljenosti od 7,1km od Berova prema Bugarskoj granici u Maleševskoj planini na Berovskoj reci izgrađena je zemljana brana i tako dobijeno umjetno Berovsko jezero. Ono služi za osiguranje pitke vode za obližnja naselja; Berovo, Pehčevo, Radoviš.

Historija
---------

Berovo 1920. godine
Za Otomanskog carstva 1621-1622 godine - prvi put se spominje Berovo, u *Maleševskom vilajetu* kao naselje sa židovskim zaseokom i ukupno 55 *džizija hane* (kuća poreznih obveznika, domaćinstava). 

U 18 st. Berovo je bilo selo sa oko dvjesto kuća bez crkve. Oko izgradnje prve berovske crkve, postoji mjesna legenda, ona je izgrađena na inicijativu popa Pece, za što je trebalo dobiti dozvolu od turskog buljukbaše iz Radoviša. On je izdao dozvolu, ali je na svaki način nastojao tu gradnju učini što težom, - gotovo nemogućom. Ona se kao prvo nije smjela biti viša od puta (nije se smjela vidjeti) - zato su je morali ukopati u jarak, - njena gradnja morala je biti gotova za 40 dana, a pop Peco je morao dati valiji svoju najdražu najmlađu kćer Sultanu u njegov harem. Seljani su zapeli i izveli objekt u zadanom roku, ali su za to platili visoku cijenu, - tri monaha su pogubljena ispred crkve, a Peco je zatvoren, jer je Sultana pobjegla u Ćustendil kad su je vodili u harem.

Između 1815 - 1818 godine izgrađen je manastir *Sv. Arhangel Mihail* na ulazu u Berovsko polje, koji je oko 1840 postao ženski manastir koji je na svom vrhuncu imao 60 monahinja, bogat posjed, školu i tkalačku radionicu. Saborna crkva Presveta Bogorodica u centru Berova izgrađena je 1912 i posvećena 1922.

Deda Iljo Maleševski vojvoda
U selu Razlovci pored Berova, izbio je 1876 godine Razlovački ustanak (Разловечко 
востание) protiv otomanske vlasti, na čelu ustanika bio je makedonski revolucionar Dimitar Pop-Georgijev Berovski iz Berova. U Berovu je rođen i poznati makedonsko-bugarski ustanik Dedo Iljo Maleševski (1805 - 1898).

Privreda
--------

Maleševski kraj poznat je ratarski i stočarski kraj (planinski krumpir, ovce). Berovo ima dvije tvornice; Belema (samoljepljive trake), konfekciju Dateks i rudnik ugljena Brik.

Izvori
------

1. 1 2  Makedonski popis stanovništva 2002. (pristupljeno 03. 01. 2011.) (`mk`)
2. ↑  Турски извори за българската история, т. VII, София 1986, str. 286 (`bg`)
3. 1 2 3  Visit Berovo (Цркви во општина Берово) pristupljeno 03. 01. 2011.[*mrtav link*] (`mk`)

Vanjske veze
------------

***Berovo*** na Wikimedijinoj ostavi

* Službene stranice Opštine Berovo (`mk`)
* Информативен веб портал за Берово и малешевијата Arhivirano 2010-12-30 na Wayback Machine-u (`mk`)

| Gradovi Republike Makedonije |  |
| --- | --- |
| Berovo | Bitola | Bogdanci | Debar | Delčevo | Demir Kapija | Demir Hisar | Gevgelija | Gostivar | Kavadarci | Kičevo | Kočani | Kratovo | Kriva Palanka | Kruševo | Kumanovo | Makedonski Brod | Makedonska Kamenica | Negotino | Ohrid | Pehčevo | Prilep | Probištip | Radoviš | Resen | Štip | Skopje | Struga | Strumica | Sveti Nikole | Tetovo | Valandovo | Veles | Vinica |